[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 20.12.2007

COM(2007) 841 τελικό

ΕΚΘΕΣΗ ΤΗΣ ΕΠΙΤΡΟΠΗΣ

σχετικά με την εφαρμογή κατά το έτος 2006 του κανονισμού (ΕΚ) αριθ. 1049/2001 για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής

Προλογοσ

Ο κανονισμός (ΕΚ) αριθ. 1049/2001 για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής[1] προβλέπει, στο άρθρο 17 παράγραφος 1, ότι κάθε θεσμικό όργανο δημοσιεύει ετησίως έκθεση που περιλαμβάνει τον αριθμό των περιπτώσεων στις οποίες τα θεσμικά όργανα αρνήθηκαν να κοινοποιήσουν έγγραφα κατόπιν αιτήσεως και εκθέτουν τους λόγους για την εν λόγω άρνηση. Η έκθεση πρέπει επίσης να αναφέρει τον αριθμό των ευαίσθητων κειμένων των οποίων τα στοιχεία δεν έχουν καταγραφεί στο δημόσιο μητρώο εγγράφων.

Η παρούσα έκθεση καλύπτει το έτος 2006 και είναι η πέμπτη έκθεση που υποβάλλει η Επιτροπή κατ’ εφαρμογήν αυτής της διάταξης.

Το παράρτημα της παρούσας έκθεσης περιέχει στατιστικά στοιχεία σχετικά με την επεξεργασία των αιτήσεων πρόσβασης. Μια σειρά πινάκων παραθέτει τα αριθμητικά στοιχεία σχετικά με τα τρία τελευταία έτη εφαρμογής του κανονισμού, πράγμα που επιτρέπει την παρακολούθηση της εφαρμογής του κανονισμού. Σχετικά με αυτό το θέμα, είναι σκόπιμο να τονιστεί ότι οι στατιστικές αφορούν μόνον τις αιτήσεις πρόσβασης σε μη δημοσιευμένα έγγραφα και δεν περιλαμβάνουν ούτε τις παραγγελίες ήδη δημοσιευμένων εγγράφων ούτε τις αιτήσεις πληροφοριών.

1. Πολιτικη διαφανειασ

Ο προβληματισμός για την αναθεώρηση της νομοθεσίας σχετικά με την πρόσβαση του κοινού στα έγγραφα, η σχετική απόφαση επί της αρχής της οποίας ελήφθη στις 9 Νοεμβρίου 2005, δεν σταμάτησε κατά τη διάρκεια του 2006. Ειδικότερα, η Επιτροπή διεξήγε εσωτερική διαδικασία προσανατολισμού προκειμένου να ετοιμάσει τη δημόσια διαβούλευση που έγινε το 2007.

2. Μητρωα και ιστοτοποι στο διαδικτυο

2.1. Στο τέλος του 2006, το μητρώο εγγράφων της Επιτροπής περιελάμβανε 73.708 έγγραφα (βλ. συνημμένο πίνακα).

2.2. Στο άρθρο 9 παράγραφος 3, ο κανονισμός προβλέπει στο ότι τα λεγόμενα «ευαίσθητα»[2] έγγραφα καταχωρίζονται στο μητρώο μόνον μετά από σύμφωνη γνώμη του συντάκτη τους. Το 2005, κανένα ευαίσθητο έγγραφο βάσει της διάταξης αυτής δεν καλυπτόταν από το μητρώο.

2.3. Τα δεδομένα σχετικά με την επισκεψιμότητα του ιστότοπου «διαφάνεια και πρόσβαση στα έγγραφα», που βρίσκεται στον εξυπηρετητή EUROPA παρουσιάζονται ως εξής:

Αριθμός επισκεπτών | Αριθμός συνεδριάσεων | Οπτική παρουσίαση σελίδων |

Σύνολο | 71.241 | 109.780 | 131.124 |

Μηνιαίος μέσος όρος | 5.937 | 9.148 | 10.927 |

3. Συνεργασια με τα λοιπα θεσμικα οργανα και τα κρατη μελη

Η διοργανική επιτροπή που προβλέπεται στο άρθρο 15 παράγραφος 2 του κανονισμού δεν συνεδρίασε σε πολιτικό επίπεδο κατά τη διάρκεια του έτους 2006.

Οι υπηρεσίες των τριών οργάνων που έχουν επιφορτιστεί με την εφαρμογή του κανονισμού συνέχισαν τις επαφές τους στο πλαίσιο ενός φόρουμ ανταλλαγής απόψεων σχετικά με νομικά θέματα που αφορούν την εφαρμογή του κανονισμού.

4. Αναλυση των αιτησεων προσβασησ

4.1. Η συνεχής αύξηση του αριθμού των αρχικών αιτήσεων που παρατηρήθηκε από την έκδοση του κανονισμού επιβεβαιώθηκε για μια ακόμα φορά κατά τη διάρκεια του έτους 2006. Για το έτος 2006, καταχωρήθηκαν από τις υπηρεσίες 3841 αρχικές αιτήσεις, ήτοι 445 περισσότερες αιτήσεις σε σχέση με το 2005.

4.2. Ο αριθμός των επιβεβαιωτικών αιτήσεων μειώθηκε αισθητά: το 2006 καταχωρήθηκαν 140 αιτήσεις έναντι 233 το 2005.

4.3. Υπήρξαν ελάχιστες αλλαγές στην κατανομή των αιτήσεων ανά τομείς συμφερόντων , εκτός από εκείνες που αφορούν τον τομέα της συνεργασίας σε θέματα δικαιοσύνης, όπου ο αριθμός των αιτήσεων σχεδόν διπλασιάστηκε. Οι τομείς του ανταγωνισμού, της συνεργασίας στον τομέα της δικαιοσύνης, του περιβάλλοντος, της εσωτερικής αγοράς και των μεταφορών και ενέργειας συγκεντρώνουν περίπου το 40 % των αιτήσεων.

4.4. Η κατανομή των αιτήσεων ανά κοινωνικο-επαγγελματικές κατηγορίες σημειώνει σημαντική αύξηση ως προς τις αιτήσεις που προέρχονται από ακαδημαϊκούς κύκλους και αντιπροσωπεύουν περίπου το 30 % των αιτήσεων.

4.5. Τέλος, η γεωγραφική κατανομή των αιτήσεων παρέμεινε σταθερή. Πάνω από 20% των αιτήσεων προέρχεται από άτομα ή οργανισμούς εγκατεστημένους στο Βέλγιο, λόγω του αριθμού των επιχειρήσεων, των δικηγορικών γραφείων και των ενώσεων ή των ΜΚΟ που ασκούν δραστηριότητες σε ευρωπαϊκό επίπεδο. Εξάλλου, το μεγαλύτερο τμήμα των αιτήσεων προέρχεται από τα πιο πυκνοκατοικημένα κράτη μέλη: Γερμανία, Γαλλία, Ιταλία, Ηνωμένο Βασίλειο, Κάτω Χώρες και Ισπανία, που συνολικά συγκεντρώνουν λίγο περισσότερες από τις μισές αιτήσεις. Το ποσοστό των νέων κρατών μελών παραμένει χαμηλό, παρά τη μικρή αύξηση στα περισσότερα εξ αυτών.

5. Εφαρμογη των εξαιρεσεων από το δικαιωμα προσβασησ

5.1. Το ποσοστό των θετικών απαντήσεων στην αρχική φάση των αιτήσεων αυξήθηκε σε σχέση με τα προηγούμενα έτη.

Σε 73,83 % των περιπτώσεων τα έγγραφα δημοσιοποιήθηκαν πλήρως και σε 2,94 % των περιπτώσεων χορηγήθηκε μερική πρόσβαση στα ζητούμενα έγγραφα.

5.2. Το ποσοστό των αποφάσεων που επιβεβαιώνουν την αρχική θέση σημείωσε ελαφρά αύξηση (69,29 % των περιπτώσεων έναντι 68,24 % το 2005).

Το ποσοστό των πλήρως θετικών απαντήσεων μετά από αρχική άρνηση σημείωσε επίσης ελαφρά αύξηση (8,57% έναντι 7,30% το 2005). Αντίθετα, το ποσοστό των αποφάσεων που χορηγούν μερική πρόσβαση μετά από αρχική άρνηση μειώθηκε ελαφρά (22,14% έναντι 24,46% το 2005).

5.3. Στο αρχικό στάδιο, οι δύο βασικότεροι λόγοι άρνησης εξακολουθούν να είναι:

- η προστασία του σκοπού επιθεώρησης, έρευνας και οικονομικού ελέγχου (άρθρο 4 παράγραφος 2, τρίτη περίπτωση), αν και σημειώθηκε σημαντική μείωση σε σχέση με το 2005 (30,72 % αρνήσεων έναντι 41,80 % το 2005),

- η προστασία της διαδικασίας λήψης αποφάσεων της Επιτροπής (άρθρο 4 παράγραφος 3), με ποσοστό 19,06 % για περιπτώσεις που αφορούν γνώμες για εσωτερική χρήση, και 14,30 % για περιπτώσεις για τις οποίες δεν έχει ακόμα ληφθεί απόφαση, ήτοι συνολικά 33,36 % αρνήσεων).

Η προστασία εμπορικών συμφερόντων αναφέρεται σε 8,94 % των περιπτώσεων άρνησης κατά το αρχικό στάδιο έναντι 7,78 % το 2005.

5.4. Οι βασικοί λόγοι που αιτιολογούν την επιβεβαίωση μιας άρνησης πρόσβασης είναι οι ίδιοι με το αρχικό στάδιο:

- η προστασία του σκοπού των δραστηριοτήτων έρευνας (27,18 %),

- η προστασία της διαδικασίας λήψης αποφάσεων (17,48 %).

Γίνεται επίκληση της προστασίας εμπορικών συμφερόντων στο 16,50% των περιπτώσεων άρνησης (έναντι 14,32 % το 2005) – συνεπώς σημειώνεται σαφής αύξηση. Το ίδιο συμβαίνει και για την προστασία δεδομένων προσωπικού χαρακτήρα (13,59 % έναντι 10,61 % το 2005).

6. Καταγγελιεσ υποβληθεισεσ στον ευρωπαιο διαμεσολαβητη

6.1. Κατά τη διάρκεια του έτους 2006 ο διαμεσολαβητής περάτωσε επτά φακέλους καταγγελιών κατά της Επιτροπής σχετικά με αρνήσεις γνωστοποίησης εγγράφων. Σε πέντε από τις περιπτώσεις αυτές, ο διαμεσολαβητής διατύπωσε επικριτική παρατήρηση. Δύο περιπτώσεις περατώθηκαν χωρίς να διαπιστωθεί κακή διαχείριση.

6.1.1. Καταγγελία 617/2003/IP:

Μια εταιρεία που είχε συμμετάσχει ανεπιτυχώς σε πρόσκληση υποβολής προσφορών έλαβε αρνητική απάντηση ως προς την πρόσβασή της στα έγγραφα που περιελάμβαναν οι προσφορές των άλλων συμμετασχόντων. Μεταξύ αυτών, δεν εγκρίθηκε η πρόσβαση σε δημόσια έγγραφα κράτους μέλους, η πρόσβαση στα οποία ήταν δυνατή μόνον κατόπιν πληρωμής, με βάση την αρχή της καλόπιστης συνεργασίας που διέπει τις σχέσεις του οργάνου και του οικείου κράτους μέλους, όπως αναφέρεται στον κανονισμό. Ο διαμεσολαβητής εκτίμησε ότι η Επιτροπή είχε ερμηνεύσει λανθασμένα τον κανονισμό, και έκλεισε την υπόθεση διατυπώνοντας δύο επικριτικές παρατηρήσεις, μία αναφερόμενη στην απόφαση της άρνησης και μία αναφερόμενη στην υπέρβαση της προθεσμίας σχετικά με την διεκπεραίωση της αίτησης.

6.1.2. Καταγγελία 1764/2003/ELB:

Ο καταγγέλλων ζήτησε να του χορηγηθεί πρόσβαση σε έκθεση οικονομικού ελέγχου των κεφαλαίων υποκατάστασης της διαρθρωτικής προσαρμογής της Δημοκρατίας του Νίγηρα. Ο διαμεσολαβητής κάλεσε την Επιτροπή να αναθεωρήσει τη θέση της, και η Επιτροπή δημοσιοποίησε μέρος της έκθεσης. Ο διαμεσολαβητής έκλεισε την υπόθεση διατυπώνοντας μία επικριτική παρατήρηση σχετική με το μητρώο εγγράφων, το οποίο θεωρεί ελλιπές.

6.1.3. Καταγγελία 3531/2004/PB:

Δικηγορικό γραφείο έλαβε αρνητική απάντηση ως προς τη χορήγηση πρόσβασης σε έγγραφο που είχε διαβιβαστεί στην Επιτροπή από τις βρετανικές αρχές με την αιτιολογία ότι οι βρετανικές αρχές ήσαν αντίθετες προς την δημοσιοποίηση του εγγράφου. Ο διαμεσολαβητής θεώρησε ότι η Επιτροπή εφάρμοσε ορθώς τον κανονισμό όσον αφορά την άρνηση πρόσβασης, αλλά έκλεισε την υπόθεση διατυπώνοντας μία επικριτική παρατήρηση σχετική με την υπέρβαση της προθεσμίας για την διεκπεραίωση της αίτησης.

6.1.4. Καταγγελία 582/2005/PB:

Μια ΜΚΟ ζήτησε να της χορηγηθεί πρόσβαση σε έγγραφο σχετικό με τη διαδικασία επίλυσης διαφορών ενώπιον της επιτροπής επίλυσης διαφορών του Παγκόσμιου Οργανισμού Εμπορίου (ΠΟΕ). Η Επιτροπή αρνήθηκε την πρόσβαση στηριζόμενη στην εξαίρεση από την υποχρέωση λόγω προστασίας δικαστικών διαδικασιών. Ο διαμεσολαβητής θεώρησε ότι η εξαίρεση αυτή δεν μπορεί να εφαρμοστεί στην περίπτωση της διαδικασίας επίλυσης διαφορών του ΠΟΕ και έκλεισε την υπόθεση διατυπώνοντας επικριτική παρατήρηση.

6.1.5. Καταγγελία 1463/2005/TN:

Η καταγγέλλουσα, δικηγόρος, ζήτησε να της χορηγηθεί πρόσβαση σε σχέδια κατανομής δικαιωμάτων εκπομπών αερίων του θερμοκηπίου που είχαν ήδη εγκριθεί ενώ ορισμένα άλλα σχέδια δεν είχαν ακόμα εγκριθεί. Η Επιτροπή αρνήθηκε την πρόσβαση (βάσει των εξαιρέσεων για την προστασία της διαδικασίας λήψεως αποφάσεων και της εν εξελίξει υπόθεσης) εφόσον δεν είχαν ακόμα εγκριθεί όλα τα σχέδια, αλλά τα διαβίβασε στην αιτούσα μετά την έγκρισή τους. Ο διαμεσολαβητής εκτίμησε ότι η Επιτροπή ερμήνευσε λανθασμένα τον κανονισμό, και έκλεισε την υπόθεση διατυπώνοντας επικριτική παρατήρηση.

6.1.6. Καταγγελία 260/2006/BU

Ο καταγγέλλων ζήτησε να του χορηγηθεί πρόσβαση στα έγγραφα της αναθεώρησης της οδηγίας 91/414/ΕΟΚ σχετικά με τη διάθεση στην αγορά φυτοπροστατευτικών προϊόντων. Η Επιτροπή αρνήθηκε την πρόσβαση σε ορισμένα έγγραφα με την αιτιολογία ότι η διάδοσή τους θα έθιγε σοβαρά τη διαδικασία λήψης αποφάσεων της Επιτροπής. Στην απόφασή του ο διαμεσολαβητής διαπίστωσε ότι η Επιτροπή προέβη σε ενέργειες για να ικανοποιήσει το αίτημα του καταγγέλλοντος και έκλεισε την υπόθεση χωρίς να διατυπώσει καμία παρατήρηση.

6.1.7. Καταγγελία 2654/2006/PB:

Ο καταγγέλλων ζήτησε να του χορηγηθεί πρόσβαση σε δύο εκθέσεις εμπειρογνωμόνων του 2006 σχετικά με την καταπολέμηση του οργανωμένου εγκλήματος και τη γενικότερη κατάσταση του δικαστικού συστήματος στη Βουλγαρία. Λόγω διοικητικού σφάλματος καθυστέρησε η διεκπεραίωση της αίτησης. Η Επιτροπή παραδέχτηκε ότι εξ αιτίας αυτού του σφάλματος, η αίτηση δεν έτυχε της σωστής διεκπεραίωσης. Μετά την εν τω μεταξύ διεκπεραίωση της αίτησης, ο διαμεσολαβητής έκλεισε την υπόθεση χωρίς να διατυπώσει καμία παρατήρηση.

6.2. Ο διαμεσολαβητής έλαβε κατά τη διάρκεια του έτους 2006, πέντε καταγγελίες σχετικά με αρνήσεις γνωστοποίησης εγγράφων.

7. Δικαστικεσ προσφυγεσ

7.1. Το Πρωτοδικείο εξέδωσε δύο αποφάσεις σε υποθέσεις που αφορούσαν αποφάσεις της Επιτροπής που αρνείτο πλήρως ή μερικώς την πρόσβαση σε έγγραφα βάσει του κανονισμού 1049/2001.

7.1.1. Απόφαση του Πρωτοδικείου της 14ης Δεκεμβρίου 2006, υπόθεση T-237/02, Technische Glaswerke Ilmenau (TGI) κατά της Επιτροπής:

Το Πρωτοδικείο ακύρωσε την απόφαση της Επιτροπής σχετικά με άρνηση της πρόσβασης στον φάκελο για διαδικασία κρατικών ενισχύσεων, υπενθυμίζοντας την υποχρέωση ενός κοινοτικού οργάνου να προβεί σε συγκεκριμένη και εξατομικευμένη εκτίμηση του περιεχομένου των εγγράφων που αφορά η αίτηση προσβάσεως. Εντούτοις, το όργανο μπορεί να εξαιρεθεί από αυτή την εξέταση όταν, λόγω των ιδιαίτερων περιστάσεων της υποθέσεως, είναι προφανές ότι η πρόσβαση πρέπει να αποκλεισθεί ή, αντιθέτως, να επιτραπεί. Εξαίρεση από την υποχρέωση εξετάσεως μπορεί, εξάλλου, να γίνει δεκτή κατ’ εξαίρεση και μόνον όταν η διοικητική επιβάρυνση την οποία συνεπάγεται η συγκεκριμένη και εξατομικευμένη εξέταση των εγγράφων αποβαίνει ιδιαιτέρως σημαντική, υπερβαίνοντας τα όρια των εύλογων απαιτήσεων. Η Επιτροπή άσκησε έφεση στο Δικαστήριο των Ευρωπαϊκών Κοινοτήτων κατά της εν λόγω απόφασης.

7.1.2. Απόφαση του Πρωτοδικείου της 6ης Ιουλίου 2006, συνεκδικασθείσες υποθέσεις T-391/03 και T-70/04, Franchet και Byk κατά της Επιτροπής:

Το Πρωτοδικείο ακύρωσε μερικώς απόφαση της OLAF και απόφαση της Επιτροπής σχετικά με άρνηση της πρόσβασης σε εκθέσεις έρευνας (OLAF) και οικονομικού ελέγχου (Επιτροπή), επισημαίνοντας ότι η εξαίρεση από την προστασία "των διαδικασιών επιθεωρήσεως, έρευνας και οικονομικού ελέγχου" έχει εφαρμογή μόνον όταν η δημοσιοποίηση των εγγράφων ενδέχεται να θέσει σε κίνδυνο την ολοκλήρωση της επιθεώρησης, της έρευνας ή του οικονομικού ελέγχου. Το Πρωτοδικείο διευκρίνησε ότι εφόσον οι έρευνες και οι επιθεωρήσεις συνεχίζονται, οι διάφορες ενέργειες στο πλαίσιο έρευνας ή επιθεωρήσεως ενδέχεται να εξακολουθήσουν να καλύπτονται από την εν λόγω εξαίρεση, έστω και αν μια συγκεκριμένη έρευνα ή επιθεώρηση έχει περατωθεί με την κατάρτιση εκθέσεως στην οποία ζητείται πρόσβαση.

Το Πρωτοδικείο επιβεβαίωσε εξάλλου ότι ο κανονισμός αποσκοπεί στη διασφάλιση της προσβάσεως όλων στα έγγραφα και όχι μόνον της προσβάσεως του αιτούντος σε έγγραφα που τον αφορούν. Επομένως, το ειδικό συμφέρον που μπορεί να επικαλεστεί ο αιτούμενος την πρόσβαση σε ένα έγγραφο που τον αφορά προσωπικά δεν μπορεί να ληφθεί υπόψη προς δικαιολόγηση της δημοσιοποιήσεώς του.

7.2. Το Πρωτοδικείο εξέδωσε επίσης απόφαση σε υπόθεση που αφορούσε απόφαση της Επιτροπής σχετικής με τον ανταγωνισμό, της οποίας γίνεται μνεία εφόσον το Πρωτοδικείο διαπίστωσε σχέση μεταξύ των κανόνων του ανταγωνισμού και των κανόνων της διαφάνειας. Πρόκειται για την υπόθεση του Πρωτοδικείου της 30ής Μαΐου 2006 στην υπόθεση T-198/03 Bank Austria Creditanstalt AG κατά της Επιτροπής:

Το Πρωτοδικείο διαπίστωσε ότι οι κανόνες του ανταγωνισμού χορηγούν ειδική προστασία για τις πληροφορίες των οποίων η Επιτροπή έλαβε γνώση στο πλαίσιο της άσκησης των καθηκόντων της και οι οποίες, ως εκ της φύσεώς τους, καλύπτονται από το επαγγελματικό απόρρητο, το οποίο εκτείνεται πέραν των επιχειρηματικών απορρήτων των επιχειρήσεων.

Συναφώς, διευκρίνησε το Πρωτοδικείο, πρέπει να γίνει διάκριση μεταξύ της προστασίας που απαιτείται να παρέχεται σε πληροφορίες που καλύπτονται από το επαγγελματικό απόρρητο σε σχέση με τρίτους που απολαύουν του δικαιώματος ακροάσεως στο πλαίσιο διαδικασίας εφαρμογής των κανόνων του ανταγωνισμού και της προστασίας που πρέπει να χορηγείται σε τέτοιου είδους πληροφορίες σε σχέση με το κοινό εν γένει. Η Επιτροπή μπορεί να κοινοποιήσει στα πρόσωπα αυτά ορισμένες πληροφορίες καλυπτόμενες από το επαγγελματικό απόρρητο, εφόσον η εν λόγω κοινοποίηση είναι αναγκαία για την ομαλή διεξαγωγή των αποδείξεων. Ωστόσο, η δυνατότητα αυτή δεν ισχύει για τα επιχειρηματικά απόρρητα, στα οποία διασφαλίζεται ειδική προστασία. Αντιθέτως, πληροφορίες καλυπτόμενες από το επαγγελματικό απόρρητο δεν μπορούν να δημοσιοποιηθούν στο κοινό γενικώς, ανεξαρτήτως του αν πρόκειται για επιχειρηματικά απόρρητα ή άλλες απόρρητες πληροφορίες.

7.3. Πέντε νέες προσφυγές πραγματοποιήθηκαν το 2006 κατά αποφάσεων της Επιτροπής κατ' εφαρμογήν του κανονισμού. Τρείς προσφυγές εκκρεμούν ακόμα, μία κρίθηκε ως απαράδεκτη και μία διεγράφη.

7.3.1. Landtag Schleswig-Holstein κατά Επιτροπής, υπόθεση T-236/06 [3] :

Η αίτηση προήλθε από το Κοινοβούλιο του γερμανικού ομοσπονδιακού κράτους Schleswig-Holstein που ζήτησε να του χορηγηθεί πρόσβαση σε έγγραφο το οποίο περιελάμβανε νομική ανάλυση σχετική με την αρμοδιότητα της Κοινότητας στον τομέα της φύλαξης δεδομένων προσωπικού χαρακτήρα από διαχειριστή του δικτύου ηλεκτρονικών επικοινωνιών. Η Επιτροπή αρνήθηκε μερικώς την πρόσβαση με το αιτιολογικό ότι η δημοσιοποίηση θα έθιγε την προστασία της παροχής νομικών συμβουλών της Επιτροπής. Η προσφεύγουσα αμφισβητεί την εφαρμογή αυτής της εξαίρεσης και επικαλείται καταπάτηση της αρχής της έντιμης συνεργασίας μεταξύ των οργάνων.

7.3.2. Landtag Schleswig-Holstein κατά Επιτροπής, υπόθεση T-68/07 (ex C-406/06):

Η προσφυγή αυτή αφορά την ίδια αίτηση που αναφέρεται προηγουμένως. Με διάταξη του Πρωτοδικείου της 14ης Ιουνίου 2007, η προσφυγή απερρίφθη ως προφανώς απαράδεκτη.

7.3.3. Meyer-Falk κατά Επιτροπής, υπόθεση T-251/06 AJ (Δικαστική αρωγή) [4] :

Η προσφυγή αυτή αφορά τα ίδια έγγραφα που αναφέρονται στο σημείο 6.1.7. σχετικά με την αρνητική απόφαση και όχι την διοικητική διαδικασία.

7.3.4. S. Leclercq κατά Επιτροπής, υπόθεση T-299/06 [5] :

Η προσφεύγουσα ζήτησε να της χορηγηθεί πρόσβαση σε απόσπασμα των βάσεων δεδομένων που περιελάμβανε πληροφορίες σχετικές με προσωπικό της Επιτροπής. Η αίτησή της απερρίφθη με την αιτιολογία ότι υπερέβαινε το πεδίο εφαρμογής του κανονισμού αριθ. 1049/2001 δεδομένου ότι στη συγκεκριμένη περίπτωση δεν επρόκειτο για αίτηση χορήγησης πρόσβασης σε έγγραφο που είχε στην κατοχή του όργανο κατά την έννοια του εν λόγω κανονισμού.

7.3.5. Eurostrategies SPRL κατά Επιτροπής, υπόθεση T-203/06 [6] :

Η προσφεύγουσα είναι επιχείρηση που ζήτησε να της χορηγηθεί πρόσβαση σε ορισμένα έγγραφα σχετικά με τη διαδικασία σύναψης συμβάσεων για έργο που πρόκειται να υλοποιηθεί στην Πολωνία. Η υπόθεση διεγράφη με διάταξη του Πρωτοδικείου της 1ης Δεκεμβρίου 2006.

8. Συμπερασματα

Όπως και κατά τα προηγούμενα έτη, η γενική εικόνα που απορρέει από την ανάλυση των αιτήσεων πρόσβασης είναι ότι σημαντική αναλογία τους αφορά τις δραστηριότητες της Επιτροπής στον τομέα του ελέγχου και της εφαρμογής του κοινοτικού δικαίου. Σε πάρα πολλές περιπτώσεις, αυτές οι αιτήσεις πρόσβασης γίνονται με στόχο την επίτευξη εγγράφων που μπορούν να υποστηρίξουν τη θέση του αιτούντος στο πλαίσιο μιας καταγγελίας, για παράδειγμα σχετικά με εικαζόμενη παράβαση του κοινοτικού δικαίου, ή μιας διοικητικής ή δικαστικής προσφυγής. Ας σημειωθεί ότι οι αιτήσεις αυτές αφορούν κατά κανόνα σημαντικό όγκο εγγράφων, η ανάλυση των οποίων προϋποθέτει σημαντική διοικητική εργασία.

Πρέπει να σημειωθεί επίσης ότι, όπως και για τα προηγούμενα έτη, η εξαίρεση σχετικά με την προστασία της διαδικασίας λήψης αποφάσεων της Επιτροπής αναφέρεται περισσότερο σε σχέση με την προστασία της λήψης ατομικών αποφάσεων παρά στο πλαίσιο νομοθετικής διαδικασίας. Στο νομοθετικό τομέα, όλο και περισσότερο υπάρχουν έγγραφα που καθίστανται άμεσα προσβάσιμα στο κοινό, χωρίς να απαιτείται αίτηση πρόσβασης. Οι Γενικές Διευθύνσεις της Επιτροπής έχουν αναπτύξει τον ιστότοπό τους στο Διαδίκτυο που αφορά ειδικές πολιτικές και κατά τον τρόπο αυτό έχουν θέσει στη διάθεση του κοινού σημαντικό αριθμό δημοσίων εγγράφων.

Οι περατωθείσες από τον διαμεσολαβητή καταγγελίες το 2006 συνοδεύονταν οι περισσότερες από επικριτικές παρατηρήσεις. Εκτός από τις υποθέσεις που αφορούσαν υπέρβαση της προθεσμίας διεκπεραίωσης των αιτήσεων, στις παρατηρήσεις αυτές διαπιστώνονται οι αποκλίσεις ερμηνείας των διατάξεων του κανονισμού, έναντι των οποίων μόνον τα κοινοτικά δικαστήρια θα μπορούν να αποφανθούν " in fine". Ο αριθμός καταγγελιών που υποβλήθηκαν στον διαμεσολαβητή σε σχέση με την εφαρμογή του κανονισμού 1049/2001 μειώθηκε σημαντικά κατά το 2006 (πέντε καταγγελίες έναντι 15 το 2005).

Το Πρωτοδικείο επιβεβαίωσε τη νομολογία του σε δύο σημεία:

- κατ’αρχήν, την απαίτηση μιας συγκεκριμένης και εξατομικευμένης εξέτασης των εγγράφων που αποτελούν αντικείμενο μιας αίτησης πρόσβασης,

- το ειδικό συμφέρον που μπορεί να επικαλεστεί ο αιτούμενος την πρόσβαση δεν λαμβάνεται υπόψη για τη δικαιολόγηση αρνητικής απόφασης.

Εξάλλου, το Πρωτοδικείο διευκρίνισε δύο άλλα σημεία:

- η εξαίρεση "έρευνας" εφαρμόζεται εφόσον συνεχίζονται οι διάφορες ενέργειες στο πλαίσιο έρευνας ή επιθεωρήσεως, έστω και αν έχει περατωθεί μια συγκεκριμένη έρευνα ή επιθεώρηση που κατέληξε στο έγγραφο για το οποίο ζητείται πρόσβαση.

- πληροφορίες καλυπτόμενες από το επαγγελματικό απόρρητο δεν μπορούν να δημοσιοποιηθούν στο κοινό γενικώς, ανεξαρτήτως του αν πρόκειται για επιχειρηματικά απόρρητα ή άλλες απόρρητες πληροφορίες.

ΠΑΡΑΡΤΗΜΑ

Στατιστικά στοιχεία σχετικά με την εφαρμογή του κανονισμού 1049/2001

1. Περιεχομενο του μητρωου

2002 | 2.095 | 6.478 | 134 | 116 | 3.066 | 11.889 |

2003 | 2.338 | 6.823 | 135 | 113 | 2.467 | 11.876 |

2004 | 2.327 | 7.484 | 134 | 145 | 2.718 | 12.808 |

2005 | 2.152 | 7.313 | 129 | 126 | 2.674 | 12.394 |

2006 | 2.454 | 6.628 | 129 | 380 | 3.032 | 12.623 |

Σύνολο | 13.322 | 40.115 | 661 | 880 | 18.730 | 73.708 |

αρχικεσ αιτησεισ

2. Αριθμοσ των αιτησεων

2004 (1) | 2005 (1) | 2006 |

3 093 | 3 396 | 3 841 |

3. Απαντησεισ

2004 (1) | 2005 (1) | 2006 |

Αριθ | % | Αριθ | % | Αριθ | % |

επιβεβαιωτικεσ αιτησεισ

4. Αριθμοσ αιτησεων

2004 (1) | 2005 (1) | 2006 |

219 | 233 | 140 |

5. Απαντησεισ

2004 (1) | 2005 (1) | 2006 |

αριθ. | % | αριθ. | % | αριθ. | % |

(1) Τα στοιχεία αυτά διαφέρουν αισθητά από τα στοιχεία που παρέχονται στις προηγούμενες εκθέσεις, δεδομένου ότι λαμβάνουν υπόψη μία διευκρίνιση του ορισμού των αιτήσεων που στο εξής εφαρμόζεται για την αξιοποίηση των καταχωρημένων στοιχείων.

Κατανομη των αρνησεων ανα εφαρμοζομενη εξαιρεση (%)

6. Αρχικεσ αιτησεισ

2004 | 2005 | 2006 |

4.1.α προστασία του δημοσίου συμφέροντος - 1η περίπτωση – δημόσια ασφάλεια | 0,28 | 0,28 | 1,53 |

4.1.α προστασία του δημοσίου συμφέροντος -2η περίπτωση – άμυνα και στρατιωτικές υποθέσεις | 0,75 | 0,21 | 0,60 |

4.1.α προστασία του δημοσίου συμφέροντος – 3η περίπτωση – διεθνείς σχέσεις | 5,04 | 4,17 | 7,06 |

4.1.α προστασία του δημοσίου συμφέροντος – 4η περίπτωση – δημοσιονομική, νομισματική και χρηματοοικονομική πολιτική | 8,40 | 2,55 | 1,19 |

4.1.β. Προστασία της ιδιωτικής ζωής και της ακεραιότητας του ατόμου | 5,79 | 3,68 | 4,85 |

4.2.α. Προστασία των εμπορικών συμφερόντων | 8,78 | 7,78 | 8,94 |

4.2.β Προστασία των δικαστικών διαδικασιών και της παροχής νομικών συμβουλών | 8,50 | 8,63 | 7,49 |

4.2.γ. Προστασία των ενεργειών επιθεωρήσεως, έρευνας και οικονομικού ελέγχου | 33,24 | 41,80 | 30,72 |

4.3.α Δεν έχει ληφθεί απόφαση ακόμα – θίγεται η διαδικασία λήψης αποφάσεων | 11,02 | 12,73 | 14,30 |

4.3.β. Γνώμη προς εσωτερική χρήση σε συζητήσεις και προκαταρκτικές διαβουλεύσεις | 15,41 | 14,36 | 19,06 |

4.5 Άρνηση κράτους μέλους | 2,80 | 3,82 | 4,26 |

Σύνολο | 100,00 | 100,00 | 100,00 |

7. Επιβεβαιωτικεσ αιτησεισ

2004 | 2005 | 2006 |

4.1.α προστασία του δημοσίου συμφέροντος - 1η περίπτωση – δημόσια ασφάλεια | 0,34 | 0,00 | 0,00 |

4.1.α προστασία του δημοσίου συμφέροντος -2η περίπτωση – άμυνα και στρατιωτικές υποθέσεις | 0,00 | 0,00 | 0,49 |

4.1.α προστασία του δημοσίου συμφέροντος – 3η περίπτωση – διεθνείς σχέσεις | 4,76 | 5,31 | 3,40 |

4.1.α προστασία του δημοσίου συμφέροντος – 4η περίπτωση – δημοσιονομική, νομισματική και χρηματοοικονομική πολιτική | 7,82 | 0,53 | 0,97 |

4.1.β. Προστασία της ιδιωτικής ζωής και της ακεραιότητας του ατόμου | 9,52 | 10,61 | 13,59 |

4.2.α. Προστασία των εμπορικών συμφερόντων | 15,31 | 14,32 | 16,50 |

4.2.β Προστασία των δικαστικών διαδικασιών και της παροχής νομικών συμβουλών | 5,78 | 10,88 | 10,19 |

4.2.γ. Προστασία των ενεργειών επιθεωρήσεως, έρευνας και οικονομικού ελέγχου | 25,85 | 28,38 | 27,18 |

4.3.α Δεν έχει ληφθεί απόφαση ακόμα – θίγεται η διαδικασία λήψης αποφάσεων | 12,59 | 7,96 | 7,77 |

4.3.β. Γνώμη προς εσωτερική χρήση σε συζητήσεις και προκαταρκτικές διαβουλεύσεις | 9,52 | 12,47 | 9,71 |

4.5 Άρνηση κράτους μέλους | 8,50 | 9,55 | 10,19 |

Σύνολο | 100,00 | 100,00 | 100,00 |

Κατανομη των αιτησεων

8. Ανα κοινωνικο-επαγγελματικη κατηγορια των αιτουντων (%)

2004 | 2005 | 2006 |

Ακαδημαϊκός χώρος | 11.23 | 10.49 | 32.08 |

Κοινωνία των πολιτών (ομάδες συμφερόντων, βιομηχανία, ΜΚΟ κλπ) | 27.31 | 29.44 | 17.27 |

Μέλη του κοινού των οποίων δεν αναφέρεται το κοινωνικο-επαγγελματικό προφίλ | 32.15 | 31.89 | 16.55 |

Δημόσιες υπηρεσίες (πλην των οργάνων της ΕΕ) | 10.15 | 12.32 | 15.67 |

Δικηγόροι | 13.65 | 11.00 | 10.43 |

Άλλα όργανα της ΕΕ | 5,00 | 3.78 | 06.85 |

Δημοσιογράφοι | 0.5 | 1.07 | 01.14 |

9. Ανα γεωγραφικη προελευση των αιτησεων (%)

2004 | 2005 | 2006 |

Βέλγιο | 26.42 | 22.63 | 20.26 |

Γερμανία | 12.77 | 13.24 | 18.67 |

Γαλλία | 8.62 | 9.71 | 09.31 |

Ιταλία | 10.35 | 9.77 | 08.41 |

Ηνωμένο Βασίλειο | 8,00 | 6.62 | 05.73 |

Κάτω Χώρες | 4.96 | 5.29 | 05.35 |

Ισπανία | 5.69 | 5.52 | 05.33 |

Αυστρία | 1.73 | 1.92 | 03.18 |

Πολωνία | 1.58 | 1.48 | 02.61 |

Λουξεμβούργο | 0.65 | 0.66 | 02.15 |

Δεν αναφέρεται | 5.65 | 7.44 | 01.64 |

Δανία | 2.08 | 2.14 | 01.55 |

Πορτογαλία | 1.38 | 1.54 | 01.31 |

Σουηδία | 1.19 | 1.10 | 01.24 |

Λιθουανία | 0.19 | 0.28 | 01.21 |

Ελλάδα | 1.54 | 1.92 | 01.20 |

Ιρλανδία | 1.19 | 1.70 | 01.15 |

Τσεχική Δημοκρατία | 0.5 | 0.63 | 01.08 |

Ουγγαρία | 0.73 | 0.60 | 0.95 |

Ηνωμένες Πολιτείες | 0.92 | 0.69 | 0.89 |

Φινλανδία | 0.69 | 0.88 | 0.78 |

Ελβετία | 0.62 | 0.85 | 0.77 |

Άλλες | 0.63 |

Νορβηγία | 0.35 | 0.44 | 0.51 |

Μάλτα | 0.27 | 0.35 | 0.49 |

Σλοβακία | 0.27 | 0.38 | 0.37 |

Εσθονία | 0.15 | 0.13 | 0.37 |

Σλοβενία | 0.23 | 0.19 | 0.31 |

Κύπρος | 0.31 | 0.16 | 0.26 |

Βουλγαρία | 0.04 | 0.25 | 0.25 |

Τουρκία | 0.12 | 0.09 | 0.22 |

Κροατία | 0.04 | 0.09 | 0.22 |

Λετονία | 0.08 | 0.28 | 0.20 |

Ρουμανία | 0.12 | 0.16 | 0.20 |

Ιαπωνία | 0.04 | 0.03 | 0.18 |

Καναδάς | 0.12 | 0.16 | 0.15 |

Αυστραλία | 0.15 |

Ουκρανία | 0.03 | 0.14 |

Λίχτενσταϊν | 0.15 | 0.09 | 0.12 |

Ρωσία | 0.12 | 0.06 | 0.11 |

Ισραήλ | 0.06 | 0.09 |

Κίνα (πλην Χόνγκ-Κόνγκ) | 0.06 | 0.08 |

FYROM[7] | 0.04 | 0.03 | 0.08 |

Αλβανία | 0.03 | 0.05 |

Βραζιλία | 0.03 | 0.05 |

Ισλανδία | 0.06 | 0.03 |

Μεξικό | 0.03 | 0.02 |

Αίγυπτος | 0.06 |

Ινδία | 0.03 |

Ταϊβάν | 0.03 |

0.03 |

2004 | 2005 | 2006 |

Χώρες ΕΕ | 91.58 | 89.13 | 93.93 |

Υποψήφιες χώρες | 0.27 | 0.54 | 0.22 |

Άλλες | 2.48 | 3.34 | 3.49 |

Δεν αναφέρονται | 5.65 | 7.50 | 2.37 |

10. Ανα τομεα συμφεροντων (%)

2004 | 2005 | 2006 |

Ανταγωνισμός | 14.58 | 12.70 | 09.85 |

Γενική Γραμματεία, Ιδιαίτερα Γραφεία και Σύμβουλοι της ευρωπαϊκής πολιτικής | 8.66 | 9.41 | 09.48 |

Δικαιοσύνη, ελευθερία και ασφάλεια | 3.81 | 4.70 | 08.85 |

Περιβάλλον | 7.23 | 8.19 | 06.88 |

Εσωτερική αγορά | 8.5 | 8.01 | 06.68 |

Μεταφορές και ενέργεια | 5.54 | 6.37 | 06.45 |

Φορολογία και Τελωνειακή ένωση | 7.5 | 6.27 | 04.73 |

Επιχειρήσεις και βιομηχανία | 3.31 | 4.63 | 04.67 |

Διοίκηση, προσωπικό και προσλήψεις | 2.35 | 2.23 | 03.71 |

Απασχόληση και κοινωνικές υποθέσεις | 4.15 | 2.62 | 03.60 |

Υγεία και προστασία των καταναλωτών | 2.38 | 2.68 | 03.38 |

Εξωτερική βοήθεια και ανάπτυξη | 2.39 | 3.06 | 03.35 |

Περιφερειακή πολιτική | 2.96 | 3.91 | 03.20 |

Γεωργία | 5.15 | 4.44 | 03.09 |

Διεύρυνση | 1.31 | 1.99 | 03.06 |

Εξωτερικές σχέσεις | 2.5 | 1.92 | 02.84 |

Εξωτερικό εμπόριο | 2.27 | 1.67 | 02.27 |

Προϋπολογισμός | 2.19 | 2.11 | 02.12 |

Πληροφορική και κοινωνία της πληροφορίας | 0.88 | 1.83 | 02.11 |

Εκπαίδευση και πολιτισμός | 1.38 | 1.07 | 02.11 |

Έρευνα και τεχνολογία | 1.92 | 1.36 | 01.49 |

Νομικά θέματα | 2.81 | 1.92 | 01.46 |

Οικονομικές και δημοσιονομικές υποθέσεις | 1.92 | 1.92 | 01.21 |

Αλιεία | 1 | 1.64 | 01.00 |

Τύπος και επικοινωνία | 0.69 | 0.69 | 0.92 |

Καταπολέμηση της απάτης | 2.12 | 1.39 | 0.68 |

Στατιστική | 0.15 | 0.32 | 0.58 |

Διερμηνεία και μετάφραση | 0.31 | 0.25 | 0.17 |

Επίσημες εκδόσεις | 0.04 | 0.03 | 0.06 |

[1] ΕΕ L 145 της 31.5.2001, σ. 43.

[2] «τα έγγραφα που προέρχονται από τα θεσμικά όργανα ή τους οργανισμούς που ιδρύουν, από τα κράτη μέλη, τις τρίτες χώρες ή διεθνείς οργανισμούς, τα οποία διαβαθμίζονται ως "TRÈS SECRET/TOP SECRET", "SECRET" ή "CONFIDENTIEL" σύμφωνα με τους κανόνες των σχετικών οργάνων οι οποίοι προστατεύουν βασικά συμφέροντα της Ευρωπαϊκής Ένωσης ή ενός ή περισσοτέρων κρατών μελών της στους τομείς που προβλέπονται στο άρθρο 4 παράγραφος 1 στοιχείο α), και κυρίως στους τομείς της δημόσιας ασφάλειας, της άμυνας και των στρατιωτικών υποθέσεων» (άρθρο 9 παράγραφος 1).

[3] ΕΕ C 261 της 28.10.2006, σ.24.

[4] ΕΕ C 281 της 18.11.2006, σ.39.

[5] ΕΕ C 326 της 30.12.2006, σ.59.

[6] ΕΕ C 224 της 16.09.2006, σ.51.

[7] Πρώην Γιουγκοσλαβική Δημοκρατία της Μακεδονίας.